Egregius senior, cui nil iuuenile cohæsit Bernardus Prior, pausat humatus humo. Hic post militiam cælestia castra subintrans, Consenuit certans hoc in agone diu. Iste sibi pro te nunquam Cluniace pepercit, Hinc sibi nulla dies absque labore fuit. Sic bene totius pondus tolerando diei, Nummum promeritum sero reportat ouans. Huius vos fratres memores estote sepulti, Nec cadat ex animo quæ tegat ossa solum.